Sahara to je pustynno zōna we pōłnocnyj Africe a nowiynkszo pustynia na świecie. Zajmuje 9 064 300 km² placu na dugości 5700 km - ôd Atlantyckigo Ôceany na zachodzie do Czerwiōnego Morza na schodzie. Ôd pōłnocy granica mo wzduż gōr Atlas a Strzōdziymnego Morza. Skuli fest ciynżkich warōnkōw - braku wody, jodła a srogij hice je rzodko zaludńōno (kole 1 os/km²), krōm ôazōw, kaj je woda a roślinność. Sahara je potajlowano na 14 pustyń: Al-Dżuf Erg Szasz Erg Ikidi Wielgi Schodni Erg Wielgi Zachodni Erg Tadmait Tanizruft Hamada al-Hamra Ahaggar Tibesti Tenere Libijsko Bajuda Arabsko Sahara pōmiyszkujōm przede wszyjskim nōmady - ze ludzi Tuaregi, s roślinōw suchorosty, trowy pustynne a niykej słōnorośla, a tyż rouza pustynie, fauna sam to szkorpiōny, loszczurki a ze cyckoczōw fynki, myszoskoczki a kamele.